**OSNOVNA ŠKOLA IVANA NEPOMUKA JEMERŠIĆA**

**GRUBIŠNO POLJE**

Hrvatskih branitelja 20

KLASA:400-02/22-01/01

URBROJ: 2127-020-01-22-02

U Grubišnom Polju, 28. prosinca 2022.

**OBRAZLOŽENJE FINANCIJSKOG PLANA ZA 2023. GODINU**

**TE PROJEKCIJA ZA 2024. i 2025. GODINU**

1. **Sažetak djelokruga rada proračunskog korisnika**

Osnovna škola Ivana Nepomuka Jemeršića, sa sjedištem u Grubišnom Polju, Ulica Hrvatskih branitelja 20, pravni je sljednik Osnovne škole „Lazo Tihomirović“ Grubišno Polje po Rješenju o osnivanju Narodnog odbora općine Grubišno Polje broj: 2469/1-1960. od 23. kolovoza 1960.

Osnivač Škole je Bjelovarsko-bilogorska županija.

Škola ima dvije područne škole:

- Područnu školu Veliki Zdenci u kojoj se nastava izvodi za učenike od prvog do četvrtog razreda,

- Područnu školu Ivanovo Selo u kojoj se nastava izvodi za učenike od prvog do četvrtog razreda na češkom jeziku po Modelu A.

Djelatnost Škole je odgoj i obvezno osnovno obrazovanje djece i mladih.

Osnovno obrazovanje obuhvaća opće obrazovanje i druge oblike obrazovanja djece i mladih .

Odgoj i obrazovanje ostvaruje se na temelju nacionalnog kurikuluma, nastavnih planova i programa i školskog kurikuluma.

1. **Obrazloženje programa rada školske ustanove**

Program rada školske ustanove usmjeren je prema mjerama za stvaranje adekvatnih uvjeta rada i mjera za unapređivanje odgojno-obrazovnog rada, a one podrazumijevaju:

* intenzivan rad na unaprjeđivanju kvalitete rada škole
* pojačani rad i suradnju s roditeljima kroz različite oblike rada (roditeljski sastanci, individualna savjetovanja, radionice)
* pojačani rad na poboljšanju razredne i školske klime; rad na razvijanju socijalnih vještina učenika
* permanentno i sustavno raditi na poboljšanju sigurnosti i uspostavi discipline u školi
* permanentno i sustavno usavršavanje učitelja i provedba kurikularne reforme
* permanentno i sustavno provođenje mjera prevencije ovisnosti i sprječavanja nasilja
* permanentno i sustavno raditi na očuvanju i poboljšanju tjelesnog i mentalnog zdravlja učenika
* aktivno uključivanje učenika u život i rad škole kroz Vijeće učenika.
1. **Zakonske i druge podloge na kojima se zasniva program rada škole**

 - Zakon o odgoju i obrazovanju, (NN br.87/08; 86/09; 92/10; 90/11; [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72); [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182); [94/13](http://www.zakon.hr/cms.htm?id=480); 152/14; 07/17; 68/18; 98/19; 64/20)

- Zakon o ustanovama, (NN br. 76/93; 29/97; 47/99; 35/08; 127/19)

- Zakon o proračunu, (NN br. 87/08; 136/12; 15/15),

- Pravilnik o proračunskim klasifikacijama (NN br 26/10; 120/13; 01/20) ,

- Pravilnik o proračunskom računovodstvu i Računskom planu (NN br. 124/14; 115/15; 87/16; 3/18; 126/19; 108/20)

 - Godišnji plan i program rada Osnovne škole Ivana Nepomuka Jemeršića,

 - Kurikulum Osnovne škole Ivana Nepomuka Jemeršića.

1. **Usklađenost ciljeva, strategije i programa s dokumentima dugoročnog razvoja**

Osnovna škola Ivana Nepomuka Jemeršića donijela je Godišnji plan i program rada kao i Kurikulum Osnovne škole Ivana Nepomuka Jemeršića, koji su usklađeni s planovima i programima koje je donijelo Ministarstvo znanosti i obrazovanja.

Škola donosi Godišnji plan i program za školsku, a ne kalendarsku godinu te postoje odstupanja u izvršavanju planova.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada su:

1. Prihodi za decentralizirane funkcije, izvor financiranja 510:
* prihodi za redovnu djelatnost škole
* ulaganje u opremu
1. Vlastiti prihodi i prihodi za posebne namjene, izvor financiranja 310:
* prihodi od iznajmljivanja sportske dvorane i stanova u vlasništvu Škole
* osiguranje učenika
* učenička zadruga Labudica
* prihodi iz državnog proračuna za financiranje rada zaposlenika
* prihodi za posebne namjene – prihodi od školske kuhinje
* prihodi od kuhinje – Školski obrok za sve(razlika cijene)
1. Prihodi od donacija, izvor financiranja 610:
* prihodi od donacija pravnih i fizičkih osoba
1. Opći prihodi i primici, izvor financiranja 110:
* Prihodi od sufinanciranja Grada 5% za pomoćnike u nastavi faza V
* Prihodi za financiranje E-tehničara
* Prihodi za financiranje školskih Natjecanja
* Prihodi za financiranje Pomoćnika u nastavi
1. Pomoći, izvor financiranja 520:
* Prihodi od financiranja Pomoćnika u nastavi faza V
* Prihodi od projekta Školska shema voća i mlijeka
* Prihodi od projekta Školski medni dan
* Prihodi od projekta Školski obrok za sve
* Prihodi za prijevoz učenika s teškoćama
* Prihodi za udžbenike i lektire

Ukupni prihodi poslovanja planirani za 2023. godinu iznose 1.645.230,00 E.

Procjena za 2024. i 2025. godinu je na svim pozicijama na razini plana za 2023.

1. PRIHODI ZA DECENTRALIZIRANE FUNKCIJE

 Prihodi za decentralizirane funkcije planirane su u iznosu od 207.445,00 E.

 Predviđeno je financiranje izdataka koji su neophodni za normalno funkcioniranje škole:

 - prijevoz učenika

- naknade troškova zaposlenima (službena putovanja)

- rashoda za materijal i energiju (uredski materijal, pretplata na časopise, materijal za čišćenje, plin,

 električna energija),

- rashoda za usluge (telefoni, poštarina, usluge tekućeg i investicijskog održavanja građevinskih objekata, postrojenja i opreme, dimnjačarske usluge, pričuva, licence, zakupnine)

- komunalne usluge (opskrba vodom i odvoženje smeća i sl.) i

-nabavu dugotrajne imovine.

1. VLASTITI PRIHODI I PRIHODI ZA POSEBNE NAMJENE

Prihodi od iznajmljivanja sportske dvorane i stanova, osiguranje učenika te prihodi za učeničku zadrugu Labudica, planirani su u iznosu od 4.386,00 E.

Prihodima iz Ministarstva znanosti i obrazovanja u iznosu od 1.303.791,00 E predviđeno je financiranje:

bruto plaća u iznosu od 1.101.600,00 E, doprinosa na plaće u iznosu od 132.723,00 E, ostalih rashoda za zaposlene u iznosu od 39.817,00 E, novčane naknada poslodavca zbog nezapošljavanja osoba s invaliditetom od 3.106,00 E, te naknada za prijevoz na posao i s posla u iznosu od 26.545,00 E.

Prihodi za posebne namjene školske kuhinje planirani su u iznosu od 30.526,00 E. Planirani prihodi na ovoj poziciji su prihodi za podmirenje troškova prehrane u školi.

Za prihode od kuhinje na projekt Školski obrok za sve planira se izdvojiti 1.070,00 E što se odnosi na razliku cijene od iznosa koji podržava projekt do punog iznosa ciiene školske kuhinje.

1. PRIHODI OD DONACIJA

Za prihode od donacija pravnih i fizičkih osoba za računalnu opremu i namještaj te sitan inventar planira se izdvojiti 1.328,00 E.

1. OPĆI PRIHODI I PRIMICI – financira Grad Grubišno Polje

Za prihode za projekt „Pomoćnika u nastavi faza V“ koje 5% sufinancira Grad Grubišno Polje planira se izdvojiti 2.175 E.

Za prihode za financiranje E-tehničara, programu za razvoj sustava digitalno zrelih škola, planira se izdvojiti 2.323,00 E.

Prihodi za natjecanje iz biologije planiraju se u iznosu od 1.062,00 E.

Za Pomoćnike u nastavi koji financira Grad Grubišno Polje utrošit će se 13.936,00 E.

1. POMOĆI – Državni proračun

Škola sudjeluje u projektu „Uz potporu je sve moguće – faza V“ kroz koji se financira

plaća za šest pomoćnika u nastavi. Planirani su prihodi u iznosu od 41.349,00 E.

Planirani iznos od 4.983,00 E utrošit će se za projekt Školska shema voća i mlijeka preko kojega učenici dobivaju te namirnice dva puta tjedno.

Planira se iznos od 143 E za projekt Školski medni dan gdje učenici prvog razreda dobivaju po jednu staklenku meda.

Za prihode od kuhinje na projekt Školski obrok za sve gdje se sufinancira 38 učenika slabijeg imovinskog stanja planiramo izdvojiti 2.841,00 E.

Za naknade za prijevoz učenika s teškoćama u razvoju planirano je prihoda u iznosu od 3.982,00 E.

Prihodima iz Državnog proračuna u iznosu 23.890,00 E predviđeno je financiranje udžbenika i lektire.

**6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U školskoj godini 2021./2022. Osnovnu školu Ivana Nepomuka Jemeršića pohađala su 420

 učenika. 386 učenika pohađala su Matičnu školu u 21 razrednom odjelu, dok su 30 učenika pohađala nastavu u Područnoj školi Veliki Zdenci u tri razredna odjela i 4 učenika u Područnoj Školi Ivanovo Selo u jednom kombiniranom razrednom odjelu.

Nastavnu godinu s uspjehom su završili svi učenici. Od sveukupno 420 učenika, svi su uspješno završili razred. Odličan uspjeh postiglo je 193učenika, vrlo dobar 177 učenika i dobar uspjeh 48 učenika. Srednja ocjena uspjeha iznosi 4,35.

Učenici 8. razreda koji su tijekom cijelog školovanja postigli odličan uspjeh u svim nastavnim predmetima:

1. Ivana Šegan, 8.b razred
2. Luka Kabert, 8.c razred

Učenici su nagrađeni od Škole i Grada Grubišnog Polja.

**7.** **Zaključak**

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje, a cilj škole kao odgojno obrazovne institucije je u prvi plan staviti dobrobit svakog pojedinog učenika te individualno i realno procjenjivali njihovu aktivnost i njihove mogućnosti, razvijati i njegovati uspješnu komunikaciju s roditeljima a koja se zasniva na međusobnom poštovanju i toleranciji te poticati učenike na aktivnost i razvijanje samostalnosti u učenju i radu te im u tome biti stalna podrška.

Grubišno Polje, 28. prosinca 2022.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Snježana Šeliš, mag. prim. educ.